ICHI ผุดบริษัทย่อย “อิชิตัน พาวเวอร์” ลุยธุรกิจขายเครื่องดื่มใน-ตปท.
ICHI ผุดบริษัทย่อย “อิชิตัน พาวเวอร์” ทุนจดทะเบียน 1 ล้านบาท ลุยธุรกิจขายเครื่องดื่มทุกชนิดทั้งใน-ตปท.
20 ก.พ. 2560

บริษัท อิชิตันกรุ๊ป จำกัด (มหาชน) หรือ ICHI ระบุว่า บริษัทอนุมัติจัดตั้งบริษัทย่อยใหม่ บริษัทอิชิตัน พาวเวอร์ จำกัด (ICHITAN POWER CO.,LTD) เพื่อประกอบธุรกิจจำหน่ายสินค้าประเภทเครื่องดื่มทุกชนิดทั้งภายในและต่างประเทศ มีทุนจดทะเบียน 1,000,000 บาท แบ่งออกเป็นหุ้นสามัญจำนวน 100,000 หุ้น มูลค่าที่ตราไว้หุ้นละ 10 บาท ชำระเต็มมูลค่า โดยบริษัทถือหุ้นในสัดส่วนร้อยละ 99.99 ทั้งนี้ การจัดตั้งบริษัทย่อยดังกล่าวเพื่อเป็นการรองรับการดำเนินธุรกิจของบริษัท